ai4bharat/Pralekha huggingface dataset:
খনিমন্ত্রক
ভারতীয় ভূতত্ত্ব সর্বেক্ষণের সেন্ট্রাল জিওলজিক্যাল প্রোগ্রামিং বোর্ডের ৬১তম বৈঠক নতুন দিল্লিতে আয়োজিত হবে
জিএসআই ২০২২-২৩-এ প্রায় ৯৮৩টি সায়েন্টিফিক প্রোগ্রাম গ্রহণ করেছে
নয়াদিল্লি, ২১ মার্চ, ২০২২
কেন্দ্রীয় খনি মন্ত্রকের অধীন ভারতীয় ভূতত্ত্ব সর্বেক্ষণ -এর পক্ষ থেকে সেন্ট্রাল জিওলজিক্যাল প্রোগ্রামিং বোর্ডের ৬১তম বৈঠক আগামী ২৪শে মার্চ পুসায় আইসিএআর-এর এনএএসসি কমপ্লেক্সে আয়োজিত হবে। কেন্দ্রীয় সংসদ বিষয়ক মন্ত্রী শ্রী প্রহ্লাদ যোশী এই বৈঠকে প্রধান অতিথি হিসেবে এবং কেন্দ্রীয় কয়লা, খনি ও রেল প্রতিমন্ত্রী শ্রী রাওসাহেব পাটিল দানভে সম্মানীয় অতিথি হিসেবে উপস্থিত থাকবেন।
এই বৈঠকে কেন্দ্রীয় খনি ও ভূতত্ত্ব সর্বেক্ষণের উচ্চপদস্থ আধিকারিক, একাধিক কেন্দ্রীয় মন্ত্রকের সদস্য, রাজ্যস্তরীয় খনি ও ভূতত্ত্ব বিভাগের আধিকারিকরা সহ বেসরকারি খনি ক্ষেত্র, রাষ্ট্রায়ত্ত সংস্থা ও সংশ্লিষ্ট অন্যান্য পক্ষ বৈঠকে যোগ দেবে। একদিনের এই বৈঠকে জিওলজিক্যাল প্রোগ্রামিং বোর্ডের ৬০তম বৈঠকে গৃহীত এজেন্ডাগুলির প্রেক্ষিতে অগ্রগতি পর্যালোচনা করা হবে। একইভাবে, সংশ্লিষ্ট বিভিন্ন পক্ষের প্রস্তাবিত নতুন এজেন্ডা নিয়ে বৈঠকে আলোচনা হবে। বৈঠকে ২০২২-২৩-এ জিএসআই-এর একাধিক প্রস্তাব আলোচনার জন্য জিওলজিক্যাল প্রোগ্রামিং বোর্ডের কাছে পেশ করা হবে।
২০২২-২৩-এ জিএসআই প্রায় ৯৮৩টি সায়েন্টিফিক প্রোগ্রাম বা বিজ্ঞানধর্মী অনুসন্ধানমূলক কর্মসূচি গ্রহণ করেছে। এর মধ্যে ২৫০টি খনিজ অনুসন্ধান সহ ১৪টি সামুদ্রিক খনিজ অন্বেষণ কর্মসূচিও রয়েছে। জিএসআই-এর বিজ্ঞানধর্মী গবেষণামূলক কর্মসূচিগুলির মধ্যে কৌশলগত দিক থেকে গুরুত্বপূর্ণ বিভিন্ন বিষয়ে অনুসন্ধানের ওপর গুরুত্ব দেওয়া হয়েছে। এরকম ১০৬টি কর্মসূচি গ্রহণ করা হয়েছে যার মধ্যে ২০টি সার সম্পর্কিত খনিজ পদার্থের অনুসন্ধানমূলক কর্মসূচিও রয়েছে। জনকল্যাণে ভূ-বিজ্ঞান কর্মসূচির আওতায় প্রায় ১০০টি কর্মসূচি গ্রহণ করার প্রস্তাব রয়েছে। এ ধরনের কর্মসূচির আর্থ-সামাজিক ক্ষেত্রে গুরুত্বপূর্ণ প্রভাব পড়ে। গত বছর জিএসআই বিজ্ঞানধর্মী অনুসন্ধানমূলক ৯৭৯টি কর্মসূচি রূপায়ণ করেছে যার মধ্যে খনিজ অনুসন্ধান সম্পর্কিত ২৫১টি কর্মসূচিও ছিল। এছাড়াও, ১১টি কর্মসূচি সামুদ্রিক খনিজ অন্বেষণ এবং ১০৬টি কর্মসূচি জনকল্যাণে ভূ-বিজ্ঞানের প্রয়োগ সম্পর্কিত।
২০২২-২৩-এ যে ৯৮৩টি কর্মসূচি গ্রহণ করা হয়েছে তার মধ্যে রাজ্য সরকারগুলির অনুরোধে জিএসআই ৩২টি কর্মসূচি গ্রহণ করবে। ১২টি কর্মসূচি একাধিক জাতীয় স্তরের প্রতিষ্ঠানের সঙ্গে যৌথভাবে রূপায়িত হবে। চারটি কর্মসূচি ভারতীয় মহাকাশ গবেষণা সংস্থা  এবং বিদেশ মন্ত্রকের সঙ্গে যৌথ উদ্যোগে পরিচালিত হবে। এছাড়াও, আর ২০টি জিও-টেকনিক্যাল কর্মসূচি সংশ্লিষ্ট বিভিন্ন পক্ষের সহযোগিতায় রূপায়ণের পরিকল্পনা নেওয়া হয়েছে। বৈঠকে শ্রী প্রহ্লাদ যোশী তামা, বক্সাইট, পটাশ, চুনাপাথর এবং লোহা ও ম্যাঙ্গানিজের মতো সাতটি খনিজ সম্পদের ভূতাত্ত্বিক প্রতিবেদন ওড়িশা, ছত্তিশগড় ও রাজস্থানের রাজ্যস্তরীয় প্রতিনিধিদের হাতে তুলে দেবেন।
CG/BD/DM/
(Visitor Counter : 72
সংস্কৃতিমন্ত্রক
অবনীন্দ্রনাথ ঠাকুরের ১৫০তম জন্মবার্ষিকী উপলক্ষে এন জি এম এ ৭ অগস্ট ২০২০ "মহান শিল্পী অবনীন্দ্রনাথ ঠাকুর" নামে একটি ভার্চুয়াল ভ্রমণের আয়োজন করছে
নয়া দিল্লী, ৬ অগস্ট, ২০২০
অবনীন্দ্রনাথ ঠাকুরের ১৫০তম জন্মবার্ষিকী উদযাপন উপলক্ষে ন্যাশনাল গ্যালারি অফ মডার্ন আর্ট ৭ অগস্ট ২০২০ " দ্য গ্রেট মায়েস্ত্রো : অবনীন্দ্রনাথ টেগোর" শীর্ষক একটি ভার্চুয়াল ভ্রমণের আয়োজন করছে।
এন জি এম এ-র মহানির্দেশক শ্রী অদ্বৈত চরণ গদানায়ক বলেন, এই ভার্চুয়াল ভ্রমণের আয়োজন করতে পেরে তিনি প্রভূত সন্তোষ লাভ করেছেন। এন জি এম এ-র গর্বের সংগ্রহে আছে এই ক্ষণজন্মা শিল্পীর আঁকা ৯৯টি চিত্রকর্ম।এর মধ্যে ৭৭টি বিখ্যাত ছবি নিয়ে ভার্চুয়াল ভ্রমণের আয়োজন করা হয়েছে। এগুলিকে ভাগ করা হয়েছে  পোর্ট্রেট ও ব্যক্তিত্ব,  ঐতিহ্য ও সংবেদনশীলতা,  ব্যক্তিগত রীতি,  নিসর্গচিত্র।
শ্রী অদ্বৈত চরণ গদানায়ক আরও জানান, এন জি এম এ-র মূল্যবান সংগ্রহের সঙ্গে দর্শকের পরিচয় ঘটাতে তথ্যপ্রযুক্তি বিভাগ যেভাবে ভার্চুয়াল ভ্রমণের বিষয়টি নিয়ে ভাবনাচিন্তা করে বাস্তবায়িত করেছে তা প্রশংসাযোগ্য।দর্শকরা যাতে ভার্চুয়াল ট্যুরের সাহায্যে অবনীন্দ্রনাথ ঠাকুরের শিল্পকর্মের সন্ধান পান তাই এই উদ্যোগ।
ভার্চুয়াল ট্যুরে থাকছে 'জীবনস্মৃতি' শিল্পীর জীবন নিয়ে এবং থাকছে কুইজের ব্যবস্থা। দর্শকরা https://soham.in/the-great-maestro-abanindranathtagore/--এ এন জি এম এ- র সাংস্কৃতিক মাধ্যম মঞ্চে আলোচনায় যোগ দিয়ে নিজেদের মতামত জানাতে পারেন।
অবনীন্দ্রনাথ ঠাকুর আধুনিক ভারতীয় শিল্পকলায় এক অনন্য ব্যক্তিত্ব।বিভিন্ন বিষয়ে ছবি এঁকেছেন। ইতিহাস এবং সাহিত্য নিয়ে ছবি আঁকায় তাঁর ঝোঁক ছিল। আরব্য রজনি বা কৃষ্ণলীলা বিষয়ে একের পর এক পছন্দের ছবি এঁকেছিলেন তিনি। সাহিত্য ও নাটক বিষয়ে তিনি আগ্রহী ছিলেন এবং নিজেও ছিলেন একজন সুসাহিত্যিক। অন্তরে ছিলেন আধুনিক, চালিত হয়েছিলেন প্রশিক্ষণের থেকে সংবেদনশীলতা দিয়ে বেশি। রেনেসাঁ পরবর্তী বাস্তবতার সঙ্গে মিশ্রণ ঘটিয়েছিলেন প্রাচ্যের শিল্পধারার যার মাধ্যমে তাঁর কল্পনার জগৎ অনেক বেশি বাঙ্ময় হয়ে উঠেছিল।
(CG/AP
স্বাস্থ্যওপরিবারকল্যাণমন্ত্রক
৪.২ কোটিরও বেশি টিকার ডোজ প্রদানের মাধ্যমে কোভিড-১৯ টিকাকরণ ক্ষেত্রে ভারত এক উল্লেখযোগ্য মাইলফলক অর্জন করেছে
নতুন দিল্লি, ২০ মার্চ, ২০২১
কোভিড ১৯ মহামারির বিরুদ্ধে লড়াইয়ে ভারত উল্লেখযোগ্য সাফল্য লাভ করেছে । দেশে মোট চার কোটিরও বেশি টিকার ডোজ প্রদান করা হয়েছে ।
আজ সকাল ৭-টা পর্যন্ত ৬ লক্ষ ৮৬ হাজার ৪শো ৬৯-টি টিকাকরণ পর্বের মাধ্যমে ৪ কোটি ২০ লক্ষ ৬৩ হাজার ৩শো ৯২-টি টিকার ডোজ প্রদান করা হয়েছে ।
এর মধ্যে ৭৭ লক্ষ ৬ হাজার ৮শো ৩৯ জন স্বাস্থ্য কর্মী টিকার প্রথম ডোজ, ৪৮ লক্ষ ৪ হাজার ২শো ৮৫ জন স্বাস্থ্য কর্মীকে টিকার দ্বিতীয় ডোজ, ৭৯ লক্ষ ৫৭ হাজার ৬শো ৬ জন প্রথম সারির কর্মীকে প্রথম ডোজ এবং ২৪ লক্ষ ১৭ হাজার ৭৭ জন প্রথম সারির কর্মীকে দ্বিতীয় ডোজ দেওয়া হয়েছে । ৪৫ বছরের বেশি বয়সী যাদের আগে থেকে অন্যান্য রোগের উপসর্গ রয়েছে, এমন ৩২ লক্ষ ২৩ হাজার ৬শো ১২ জন সুবিধাভোগীকে টিকার প্রথম ডোজ এবং ৬০ বছরের বেশি বয়সী ১ কোটি ৫৯ লক্ষ ৫৩ হাজার ৯শো ৭৩ জন সুবিধাভোগীকে টিকা দেওয়া হয়েছে ।
টিকাকরণ অভিযানের ৬৩-তম দিনে ২৭ লক্ষ ২৩ হাজার ৫শো ৭৫ জনকে টিকা দেওয়া হয়েছে।
স্বাস্থ্য ও প্রথম সারির কর্মী মিলিয়ে মোট ২৪ লক্ষ ১৫ হাজার ৮শো সুবিধাভোগীকে ৩৮ হাজার ৯শো ৮৯-টি টিকাকরণ পর্বের মাধ্যমে টিকার প্রথম ডোজ দেওয়া হয়েছে । ৩ লক্ষ ৭ হাজার ৭শো ৭৫ জন স্বাস্থ্য ও প্রথম সারির কর্মী টিকার দ্বিতীয় ডোজ গ্রহণ করেছেন।
চলতি বছরের ১৮-ই মার্চ পর্যন্ত দেশে ৩ কোটি ৯০ লক্ষ ৩৪ হাজারেরও বেশি মানুষকে টিকা দেওয়া হয়েছে । বিশ্বে টিকাকরণ অভিযানে ভারত এই মুহূর্তে আমেরিকার পরেই দ্বিতীয় স্থানে রয়েছে ।
এ পর্যন্ত ৮-টি রাজ্যে টিকাকরণের হার ৬০ শতাংশ ।
১০-টি রাজ্যে গত ২৪ ঘণ্টায় ২৭.২৩ লক্ষ টিকার ডোজ প্রদান করা হয়েছে ।
মহারাষ্ট্র, পাঞ্জাব, কর্ণাটক, গুজরাট এবং মধ্যপ্রদেশ – এই পাঁচটি রাজ্যে দৈনিক কোভিড-১৯ আক্রান্তের সংখ্যা ক্রমশই বাড়ছে ।
গত ২৪ ঘণ্টায় ৬-টি রাজ্যে করোনায় নতুন করে আক্রান্তের হার ৮৩.৭ শতাংশ ।
গত ২৪ ঘণ্টায় ৪০ হাজার ৯শো ৫৩ জন নতুন করে আক্রান্ত হয়েছেন ।
মহারাষ্ট্রে একদিনে ২৫ হাজার ৬শো ৮১ জন করোনা আক্রান্ত হয়েছেন । পাঞ্জাবে ২ হাজার ৪শো ৭০ জন এবং কেরালায় ১ হাজার ৯শো ৮৪ জন নতুন করে আক্রান্ত হয়েছেন ।
৮-টি রাজ্যে দৈনিক সংক্রমণ হারের রেখাচিত্র ক্রমশই বেড়ে চলেছে । এই ৮-টি রাজ্য হল মহারাষ্ট্র, তামিলনাড়ু, পাঞ্জাব, মধ্যপ্রদেশ, দিল্লি, গুজরাট, কর্ণাটক এবং হরিয়ানা ।
ভারতে আজ পর্যন্ত চিকিৎসাধীন রোগীর সংখ্যা ২ লক্ষ ৮৮ হাজার ৩শো ৯৪-এ পৌঁছেছে । গত ২৪ ঘণ্টায় ১৭ হাজার ১শো ১২ জন নতুন করে আক্রান্ত হয়েছেন ।
মহারাষ্ট্র, কেরালা এবং পাঞ্জাবে সংক্রমণের হার ৭৬.২২ শতাংশ ।
ভারতে আজ পর্যন্ত করোনা থেকে আরোগ্যলাভ করেছেন ১ কোটি ১১ লক্ষ ৭ হাজার ৩শো ৩২ জন । দেশে এখন আরোগ্যের হার ৯৬.১২ শতাংশ । গত ২৪ ঘন্টায় সুস্থ হয়ে উঠেছেন ২৩ হাজার ৬শো ৫৩ জন ।
গত ২৪ ঘণ্টায় ১শো ৮৮ জনের মৃত্যু হয়েছে ।
৫-টি রাজ্যে মৃত্যুর হার ৮১.৩৮ শতাংশ । মহারাষ্ট্রে একদিনে ৭০ জনের মৃত্যু হয়েছে । গত ২৪ ঘণ্টায় পাঞ্জাবে ৩৮ এবং কেরালায় ১৭ জনের মৃত্যু হয়েছে ।
১৫-টি রাজ্য ও কেন্দ্রশাসিত অঞ্চলে গত ২৪ ঘণ্টায় কোভিড-১৯-এর জেরে কারোর মৃত্যু হয়নি। এই ১৫-টি রাজ্য ও কেন্দ্রশাসিত অঞ্চলগুলি হল – অসম, উত্তরাখণ্ড, ওড়িশা, পুদুচেরি, লাক্ষাদ্বীপ, সিকিম, লাদাখ, মণিপুর, দমন ও দিউ এবং দাদরা নগরহাভেলি, মেঘালয়, মিজোরাম, নাগাল্যান্ড, ত্রিপুরা, আন্দামান ও নিকোবর দ্বীপপুঞ্জ এবং অরুণাচল প্রদেশ ।
অর্থমন্ত্রক
আন্তর্জাতিক সীমাশুল্ক সংস্থাগুলির সঙ্গে রাজস্ব সংক্রান্ত অভিযোগ অনুসন্ধানকারী নির্দেশালয়ের দু’দিনের বৈঠক শেষ
নয়াদিল্লি, ৬ ডিসেম্বর, ২০১৮
কেন্দ্রীয় পরোক্ষ কর ও সীমাশুল্ক পর্ষদের  অধীন রাজস্ব সংক্রান্ত অভিযোগ অনুসন্ধানকারী নির্দেশালয় , চোরাচালানরোধী গোয়েন্দা দপ্তর এবং তদন্তকারী সংস্থাগুলির ৬১তম প্রতিষ্ঠা দিবস উদযাপনের পাশাপাশি, নতুন দিল্লিতে গত ৪ ও ৫ তারিখ আঞ্চলিক সীমাশুল্ক আইন বলবৎকারী সংস্থাগুলিরও বৈঠক হয়েছে।
এই উপলক্ষে গত মঙ্গলবার  নতুন দিল্লির ডঃ আম্বেদকর আন্তর্জাতিক কেন্দ্রে ঐ সংস্থাগুলির প্রতিষ্ঠা দিবস উদযাপন অনুষ্ঠানের আয়োজন করা হয়। অনুষ্ঠানে প্রধান অতিথি হিসেবে উপস্থিত ছিলেন কেন্দ্রীয় অর্থমন্ত্রী শ্রী অরুণ জেটলি। এছাড়াও, কেন্দ্রীয় রাজস্ব সচিব শ্রী অজয়ভূষণ পাণ্ডে এবং সিবিআইসি-র চেয়ারম্যান শ্রী এস রমেশ উপস্থিত ছিলেন।
কেন্দ্রীয় অর্থমন্ত্রী রাজস্ব সংক্রান্ত অভিযোগ অনুসন্ধানকারী বিভাগ ও তার আধিকারিকদের কাজকর্মের প্রশংসা করে বলেন, এই প্রতিষ্ঠান সততা ও সর্বোচ্চ পেশাদারিত্ব বজায় রাখার পাশাপাশি নিখুঁত এক সংগঠন হয়ে ওঠার লক্ষ্যে যে প্রয়াস গ্রহণ করেছে, তা নিঃসন্দেহে অভিনন্দনযোগ্য। শ্রী জেটলি অনুসন্ধানকারী সংস্থাগুলিকে নিখুঁত সংগঠন হয়ে ওঠার লক্ষ্যে কয়েকটি অপরিহার্য নীতি অনুসরণ করার পরামর্শ দেন। এ প্রসঙ্গে তিনি বলেন, মূল যে বিষয়টির ওপর গুরুত্ব দিতে হবে তা হল অপরাধ চিহ্নিতকরণ।
অনুষ্ঠানে অর্থমন্ত্রী রাজস্ব সংক্রান্ত অভিযোগ অনুসন্ধানকারী নির্দেশালয়ের প্রয়াত প্রাক্তন অতিরিক্ত শুল্ক ও আবগারি কমিশনার শ্রী এল ডি অরোরাকে শহীদ স্মৃতি পদক দিয়ে পুরস্কৃত করেন। উল্লেখ করা যেতে পারে, ১৯৯৩-এ মুম্বাইয়ের ধারাবাহিক বিস্ফোরণের সঙ্গে জড়িত আন্ডারওয়ার্ল্ডের কুখ্যাত ব্যক্তিদের বিরুদ্ধে ব্যবস্থা গ্রহণের সময় শ্রী অরোরা দেশের জন্য তাঁর প্রাণ উৎসর্গ করেছিলেন। রাজস্ব সংক্রান্ত অভিযোগ অনুসন্ধানকারী নির্দেশালয় তার প্রাক্তন আধিকারিকদের ‘উৎকৃষ্ট সেবা সম্মান’ প্রদানের যে উদ্যোগ গ্রহণ করেছে, শ্রী জেটলি তারও প্রশংসা করেন।
কেন্দ্রীয় অর্থমন্ত্রী অনুষ্ঠানে ‘ভারতে চোরাচালান’ শীর্ষক ২০১৭-১৮-র এক প্রতিবেদন প্রকাশ করেন। এই প্রতিবেদনে সোনা ও বৈদেশিক মুদ্রা, মাদক, বাণিজ্যিক প্রতারণা সম্পর্কিত বিভিন্ন ক্ষেত্রে চোরাচালানের বর্তমান গতিবিধি মূল্যায়ন করা হয়েছে।
প্রতিষ্ঠা দিবস উদযাপন অনুষ্ঠানের পাশাপাশি, আঞ্চলিক সীমাশুল্ক আইন বলবৎকারী সংস্থাগুলির প্রধানদের নিয়ে এক বৈঠক আয়োজিত হয়। এই বৈঠকে দক্ষিণ এশিয়া, পশ্চিম এশিয়া এবং এশীয়-প্রশান্ত মহাসাগরীয় অঞ্চলের ২১-টি দেশের সীমাশুল্ক সংস্থার প্রধানরা ছাড়াও বিশ্ব সীমাশুল্ক সংগঠন, ইন্টারপোল এবং অন্যান্য আন্তর্জাতিক সংগঠনের প্রতিনিধিরা অংশ নেন। বৈঠকে সীমাশুল্ক ও প্রশাসনিক কাজকর্মের সঙ্গে যুক্ত বিভিন্ন তথ্য এবং গোয়েন্দা তথ্য বিনিময়ের ওপর বিশেষ জোর দেওয়া হয়। মাদক, মূল্যাবান ধাতু ও পাথর সহ অর্থ তছরূপ এবং কালো টাকার সঙ্গে যুক্ত সংগঠিত অপরাধ দমনের পারস্পরিক কৌশল গড়ে তোলার লক্ষ্যেও ব্যাপক আলোচনা হয়। ইন্টারপোল, বিশ্ব সীমাশুল্ক সংগঠন সহ ইরান, মরিশাস ও অস্ট্রেলিয়ার প্রতিনিধিরা সংশ্লিষ্ট বিষয়ে তাঁদের বক্তব্য পেশ করেন। ভারতের রাজস্ব সংক্রান্ত অভিযোগ অনুসন্ধানকারী নির্দেশালয়ের পক্ষ থেকে অবৈধ বাণিজ্য নিয়ন্ত্রণে তথ্য বিনিময় নিয়ে বিশেষ বিবরণী পেশ করা হয়। এছাড়াও, ভারতীয় সংস্থাটি মাদক চোরাচালান, চোরাচালান এবং সংগঠির আর্থিক অপরাধ নিয়ে বৈঠকে তাদের বক্তব্য পেশ করে। বৈঠকে, অংশগ্রহণকারী সমস্ত পক্ষই সংগঠিত সীমান্ত পারের অপরাধ দমনে পারস্পরিক ঘনিষ্ঠতা বজায় রেখে কাজ করার ব্যাপারে সম্মত হয়।
SSS/BD/DM
(Visitor Counter : 92
প্রধানমন্ত্রীরদপ্তর
হাসান আলম হোল্ডিং কোম্পানির মুখ্য কার্যনির্বাহী আধিকারিক শ্রী হাসান আলমের সঙ্গে প্রধানমন্ত্রীর সাক্ষাৎ
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী, হাসান আলম হোল্ডিং কোম্পানির মুখ্য কার্যনির্বাহী আধিকারিক শ্রী হাসান আলমের সঙ্গে কায়রোতে ২৪শে জুন সাক্ষাৎ করেছেন। হাসান আলম হোল্ডিং কোম্পানী মিশরের বৃহত্তম একটি সংস্থা, যারা মধ্য প্রাচ্য ও উত্তর আফ্রিকায় নানান কাজ করে থাকে।
পুনর্নবীকরণযোগ্য শক্তি, পরিবেশ বান্ধব হাইড্রোজেন, পরিকাঠামো ও নির্মাণ ক্ষেত্রে ভারতীয় সংস্থাগুলির সঙ্গে নিবিড় সহযোগিতা গড়ে তোলার সম্ভাবনা নিয়ে তাদের মধ্যে আলোচনায় হয়েছে।
CG/CB/SFS
(
প্রধানমন্ত্রীরদপ্তর
সম্বতসারি উপলক্ষ্যে প্রধানমন্ত্রীর জনসাধারণকে শুভেচ্ছা
নতুন দিল্লি, ১০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী সম্বতসারি উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“ক্ষমার মাধ্যমে বড় মনের পরিচয় পাওয়া যায়। অন্যের প্রতি বৈরী মনোভাব বজায় না রেখে ক্ষমা করা আমাদের সংস্কৃতির অঙ্ক।
মিছামি দুক্কাদাম !
সম্বতসারি সম্পর্কে আমি আগে যা বলেছিলাম, সেটি দেখার জন্য https://t.co/cWZppmn0PM লিংকে ক্লিক করুন“
CG/CB/SFS
(
যুবওক্রীড়াবিষয়কমন্ত্রক
ক্রীড়ামন্ত্রী শ্রী অনুরাগ ঠাকুর টোকিও প্যারালিম্পিক্সের রৌপ্য পদক জয়ী নিশাদ কুমারকে সম্বর্ধনা দিয়েছেন ; বলেছেন প্রধানমন্ত্রীর নিরবচ্ছিন্ন সমর্থন ক্রীড়াবিদদের অনুপ্রাণিত করেছে
নতুন দিল্লি, ৩১ অগাস্ট, ২০২১
কেন্দ্রীয় ক্রীড়া ও যুব বিষয়ক মন্ত্রী আজ টোকিও প্যারালিম্পিক্সে রৌপ্য পদক জয়ী শ্রী নিশাদ কুমারকে সম্বর্ধনা দিয়েছেন । শ্রী নিশাদ কুমার আজ দিল্লিতে এসে পৌঁছেছেন । এই সম্বর্ধনা অনুষ্ঠানে ক্রীড়া প্রতিমন্ত্রী শ্রী নিশীথ প্রামাণিক উপস্থিত ছিলেন। উল্লেখ্য, নিশাদ হিমাচলপ্রদেশেরই বাসিন্দা । তিনি এবার টোকিও প্যারালিম্পিক্সে পুরুষদের হাইজাম্প টি৪৭ বিভাগে ২.০৬ মিটার জাম্প করে রুপো জিতেছেন ।
অনুষ্ঠানের ভাষণে শ্রী ঠাকুর বলেন, দেশের প্যারা অলিম্পিয়ানদের উজ্জ্বল ক্রীড়া কৌশলে দেশবাসী উচ্ছ্বসিত । এখনও পর্যন্ত ভারত সর্বকালে সর্বোচ্চ পদক জিতেছে । এবছর টোকিও প্যারালিম্পিক্সে সবচেয়ে বড় দল পাঠানো হয়েছে দেশ থেকে । খেলাধুলার প্রতি প্রধানমন্ত্রী শ্রী নরেন্দ্র মোদীর নিরবচ্ছিন্ন সমর্থন প্রকৃত অর্থেই তাদের অনুপ্রাণিত করেছে বলেও মন্তব্য করেন তিনি । ক্রীড়াবিদরা এই প্রতিযোগিতায় সেরা ক্রীড়া কৌশল প্রদর্শন করেছে । এই সাফল্যের জন্য নিশাদকে অভিনন্দনও জানান ক্রীড়ামন্ত্রী । তিনি বলেন, নিশাদের নিরন্তর প্রয়াস তাকে এই সাফল্যের শিখরে পৌঁছে দিয়েছে । কেন্দ্রীয় সরকার প্যারা অলিম্পিয়ানদের সুযোগ-সুবিধা দান এবং তাদের সহায়তায় আর্থিক তহবিল গঠন করেছে বলেও উল্লেখ করেন তিনি । ক্রীড়ামন্ত্রী বলেন, এই উদ্যোগ তাদেরকে আন্তর্জাতিক স্তরে শ্রেষ্ঠত্ব প্রদর্শনের সুযোগ করে দিয়েছে ।
অনুষ্ঠানে উপস্থিত ক্রীড়া প্রতিমন্ত্রী শ্রী নিশীথ প্রামানিক জানান, মাত্র ৮ বছর বয়স থেকেই নিশাদ খুব কঠিন পরিস্থিতির সঙ্গে লড়াই করছেন । তাঁর জীবনে লড়াইয়ের গল্প সকলকে অনুপ্রাণিত করবে। এই কৃতিত্বের জন্য নিশাদকে অভিনন্দনও জানান তিনি । ক্রীড়া প্রতিমন্ত্রী বলেন, দেশের প্যারা ক্রীড়াবিদদের সহায়তায় প্রধানমন্ত্রী সব রকম ভাবে সাহায্য চালিয়েছেন ।
রৌপ্য পদক জয়ী শ্রী নিশাদ কুমার প্রধানমন্ত্রী শ্রী নরেন্দ্র মোদীকে ধন্যবাদ জানান । খাদ্য, সরঞ্জাম, প্রশিক্ষণ ইত্যাদি ক্ষেত্রে সরকার পূর্ণ সমর্থন করেছে বলেও মন্তব্য করেন তিনি । মন্ত্রকের পক্ষ থেকে যেভাবে তাকে সম্বর্ধনা দেওয়া হয়েছে, তার জন্য তিনি অভিভূত বলেও মন্তব্য করেন ।
নিশাদ প্রশিক্ষক সত্যনারায়ণের তত্বাবধানে বেঙ্গালুরু এসএআই-তে জাতীয় শিবিরে প্রশিক্ষণ নিয়েছেন । টার্গেট অলিম্পিক পোর্ডিয়াম স্কিম থেকে তাকে ৪টিরও বেশি আন্তর্জাতিক প্রতিযোগিতায় অংশগ্রহণ এবং বিদেশ ভ্রমণ বাবদ ১০.৫০ লক্ষ টাকা এবং প্রশিক্ষণ ও প্রতিযোগিতার জন্য বার্ষিক ক্যালেন্ডার  প্রকল্প থেকে ১০.২১ লক্ষ টাকা আর্থিক সহায়তা দেওয়া হয় । নিশাদ দুবার কোভিড আক্রান্ত হয়েছিলেন । কিন্তু সুস্থ হয়ে ফের মাঠে ফিরে আসেন। কৃষক পরিবার থেকে উঠে আসা নিশাদের মাত্র ৮ বছর বয়সেই পরিবারের খামারে থাকা ঘাস কাটার মেশিনে ডান হাত ক্ষতিগ্রস্ত হয় । তবে, এই ঘটনা তাকে দমিয়ে রাখতে পারেনি । ২ বছর পরই তিনি বিদ্যালয়ের মাঠে হাইজাম্পের অনুশীলন শুরু করেন । ২০১৭ সালে নিশাদ জাতীয় স্তরে বিদ্যালয় ভিত্তিক বিশেষভাবে সক্ষম-শরীরী ক্রীড়াবিদদের প্রতিযোগিতায় অংশ নেন । সেখানে তিনি ১.৭৫ মিটার হাইজাম্প দিয়ে দশম স্থান অর্জন করেছিলেন। ওই বছরই বিদ্যালয়ের পড়া শেষ করার পর নিশাদ পাঁচকুলায় চলে যান প্রশিক্ষণের জন্য । এরপর নিশাদকে আর পেছনে ফিরে তাকাতে হয়নি ।
CG/SS/RAB
(Visitor Counter : 114
সারওরসায়নমন্ত্রক
কেন্দ্র ২০২৪ সালের মার্চ মাসের মধ্যে জনৌষধি কেন্দ্রের সংখ্যা বাড়িয়ে ১০৫০০ করার পরিকল্পনা করেছে
দেশের সমস্ত জেলায় এই কেন্দ্র গড়ে তোলা হবে
তথ্য প্রযুক্তি নির্ভর কার্যকর পদ্ধতিতে লজিস্টিকস এবং সরবরাহ-শৃঙ্খলা ব্যবস্থার মাধ্যমে সব কেন্দ্রগুলিতে সঠিকভাবে ওষুধ পৌঁছানোর বিষয়টিকে নিশ্চিত করা হবে
নতুনদিল্লি, ১৭ই সেপ্টেম্বর, ২০২০
কেন্দ্রীয় সার ও রাসায়নমন্ত্রী শ্রী ডি ভি সদানন্দ গৌড়া বলেছেন, সাধারণ মানুষ বিশেষত দরিদ্রদের কথা বিবেচনা করে, সরকার, সাশ্রয়ী দামে গুনমানসম্পন্ন ওষুধ সরবরাহ করার পরিকল্পনা করেছে। ২০২৪ সালের মার্চ মাসের মধ্যে প্রধানমন্ত্রী জনৌষধি কেন্দ্রগুলির  সংখ্যা বাড়িয়ে ১০৫00 করার সিদ্ধান্ত নেওয়া হয়েছে। ফার্মাসিউটিক্যালস দপ্তরের ব্যুরো অফ ফার্মা পিএসইউস অফ ইন্ডিয়া  পিএমবিজেকে গড়ে তুলছে। প্রধানমন্ত্রী ভারতীয় জনৌষধি কেন্দ্রগুলি  বিপিপিআই গড়ে তুলছে।
দেশের সব জেলাতে জনৌষধি কেন্দ্র গড়ে উঠবে। এটি দেশের প্রতি প্রান্তে জনসাধারণের কাছে সাশ্রয়ী মূল্যের ওষুধের সহজ পৌঁছনার বিষয়টিকে নিশ্চিত করবে। ২০২০ সালের ১৫ সেপ্টেম্বর পর্যন্ত দেশে এই ধরণের কেন্দ্রের সংখ্যা বেড়ে হয়েছে ৬৬০৩।
২০২০ সালের মার্চ থেকে জুন মাসের মধ্যে, কোভিড মহামারীর লকডাউনের কারণে এবং পরবর্তীতে, কেন্দ্রীয় এবং আঞ্চলিক গুদামগুলি থেকে খুচরা দোকানে ওষুধ সরবরাহের ক্ষেত্রে এপিআই এবং অন্যান্য কাঁচামালের ঘাটতি এবং ওষুধ সরবরাহের সমস্যার কারণে পিএমবিজেকে অনেক চ্যালেঞ্জের মুখোমুখি হতে হয়েছিল। পরিবহন সংক্রান্ত বিষয় সহ অন্যান্য নানা সমস্যার কথা বিবেচনা করে এই কেন্দ্রের সংখ্যা বাড়ানোর উদ্যোগ নেওয়া হয়েছে। সমস্ত কেন্দ্রগুলিতে ওষুধ পাঠানোর নিশ্চিতকরণের জন্য কার্যকর আইটি-ভিত্তিক লজিস্টিকস এবং সরবরাহ শৃঙ্খল গড়ে তোলার কাজ শুরু করা হচ্ছে।
বর্তমানে জনৈষধি কেন্দ্রের চারটি গুদাম গুরুগ্রাম, চেন্নাই, বেঙ্গালুরু এবং গুয়াহাটিতে রয়েছে।পশ্চিম এবং মধ্য ভারতে আরও দুটি গুদাম খোলার পরিকল্পনা করা হয়েছে। এছাড়াও, সরবরাহ শৃঙ্খল ব্যবস্থা শক্তিশালী করার জন্য রাজ্য / কেন্দ্রশাসিত অঞ্চলগুলিতে ডিস্ট্রিবিউটরদের নিয়োগের কথাও ভাবা হচ্ছে।
পুরো প্রকল্পে ৪,৯০ কোটি টাকার বাজেট অনুমোদন করা হয়েছে। ২০২০-২১ থেকে ২০২৪-2৫ সালের মধ্যে এই প্রক্লপের কাজ শেষ হবে । পিএমবিজেপি প্রকল্পটি উন্নত মানের ওষুধের দাম কমিয়েছে এবং এই ওষুধ দরিদ্র সহ বিপুল সংখ্যক জনসাধারণের কিনতে সমস্যা হবে না।
(.
CG/CB
প্রধানমন্ত্রীরদপ্তর
নির্জোট আন্দোলন গোষ্ঠীভুক্ত দেশগুলির অনলাইনের মাধ্যমে শিখর সম্মেলনে প্রধানমন্ত্রীর অংশগ্রহণ
নতুন দিল্লি, ৪ মে, ২০২০
বিশ্বজুড়ে কোভিড – ১৯ মহামারীর মোকাবিলায় নানা পন্থা–পদ্ধতি নিয়ে আলোচনা করতে, নির্জোট  আন্দোলনের শিখর সম্মেলন চৌঠা মে অনুষ্ঠিত হয়েছে। প্রধানমন্ত্রী শ্রী নরেন্দ্র মোদী, অনলাইনের মাধ্যমে অনুষ্ঠিত এই সম্মেলনে যোগ দেন।
এবারের নির্জোট আন্দোলনের অনলাইন শিখর সম্মেলনের বিষয়বস্তু ছিল, ‘কোভিড – ১৯ এর বিরুদ্ধে আমরা ঐক্যবদ্ধ’। আজারবাইজানের রাষ্ট্রপতি ইলহ্যাম আলিয়েভ, নির্জোট আন্দোলনের বর্তমান চেয়ারম্যান। তাঁর নেতৃত্বে এই শিখর সম্মেলনে কোভিড – ১৯ মহামারীর মোকাবিলায় আন্তর্জাতিক সংহতিকে তুলে ধরা হয়েছে। বিভিন্ন রাষ্ট্র এবং আন্তর্জাতিক সংগঠনগুলি কিভাবে এই পরিস্থিতিকে সামাল দিচ্ছে, বৈঠকে তা নিয়ে আলোচনা হয়। শিখর সম্মেলনের দিনটি আবার ‘শান্তির জন্য আন্তর্জাতিক বহুস্তরীয় এবং কূটনৈতিক দিবস’ হিসেবে পালিত হয়েছে।
প্রধানমন্ত্রী শ্রী মোদীর এই সম্মেলনে অংশগ্রহণের মধ্যদিয়ে নির্জোট আন্দোলনের নীতিগুলি প্রতি সুদীর্ঘকাল ধরে ভারতে অঙ্গীকার আবারও ব্যক্ত হয়েছে। নির্জোট আন্দোলনের অন্যতম প্রতিষ্ঠাতা সদস্য ছিল ভারত। প্রধানমন্ত্রী তাঁর ভাষণে বলেন, বিশ্বজুড়ে সঙ্কটের এই সময়ে সমন্বিত, ঐক্যবদ্ধ এবং সমঅংশীদারিত্বের প্রয়োজন রয়েছে। ভারত, দেশের মধ্যে এবং আন্তর্জাতিক স্তরে যে পদক্ষেপগুলি নিয়েছে, প্রধানমন্ত্রী, সেবিষয়ে উল্লেখ করেন। যতটা সম্ভব এই আন্দোলনের প্রতি ভারত সংহতি প্রকাশ করবে বলে তিনি জানান। প্রধানমন্ত্রী, এই ভাইরাসের বিরুদ্ধে সারা বিশ্বের একজোট হয়ে মোকাবিলার পাশাপাশি সন্ত্রাসবাদ এবং ভুয়ো খবরের বিরুদ্ধে লড়াইয়েও জোর দেন।
৩০টি দেশের সরকার প্রধান এবং রাষ্ট্র প্রধানরা ছাড়াও এশিয়া, আফ্রিকা, ল্যাটিন আমেরিকা, ক্যারিবিও দ্বীপপুঞ্জ এবং ইউরোপের প্রতিনিধিরা এই সম্মেলনে যোগ দেন। রাষ্ট্রসংঘের সাধারণ পরিষদের সভাপতি অধ্যাপক তিজ্জানি মুহাম্মদ বান্দে, রাষ্ট্রসংঘের মহাসচিব মিঃ আন্তেনিও গুতারেজ, আফ্রিকান ইউনিয়নের চেয়ারপার্সন মুসা ফাকি মুহামত, ইউরোপিও ইউনিয়নে হাই রিপ্রেজেন্টেরটিভ জোসেফ বোররেল্ল, বিশ্বস্বাস্থ্য সংস্থার মহানির্দেশক ড. টেড্রোস ঘেব্রেয়েসুস, এই সম্মেলনে বক্তব্য রাখেন।
সার্বিকভাবে ন্যাম নেতৃবৃন্দ কোভিড – ১৯ মহামারীর প্রভাব নিয়ে আলোচনা করেন। তাঁরা এর মোকাবিলা করার জন্য বিভিন্ন চাহিদাগুলি চিহ্নিত করে দীর্ঘমেয়াদী ব্যবস্থাপনার ওপর জোর দেন। সম্মেলনের শেষে এই মহামারীর মোকাবিলা করার জন্য আন্তর্জাতিক স্তরে সংহতি গড়ে তোলার লক্ষ্যে একটি ঘোষণা দেওয়া হয়েছে। সদস্য রাষ্ট্রগুলির বিভিন্ন চাহিদা চিহ্নিত করে চিকিৎসা, সামাজিক এবং নানা মানবিক চাহিদা সম্বলিত একটি তথ্যভান্ডার তৈরি করার জন্য একটি টাস্কফোর্সও গঠন করা হয়েছে।
CG/CB/SFS
(
তথ্যওসম্প্রচারমন্ত্রক
শ্রীমতী ওয়াহীদা রহমান ৫৩তম দাদাসাহেব ফালকে জীবনকৃতী সম্মানে ভূষিত হবেন
নয়াদিল্লি, ২৬ সেপ্টেম্বর, ২০২৩
কেন্দ্রীয় মন্ত্রী শ্রী অনুরাগ ঠাকুর আজ ঘোষণা করেছেন যে, বিশিষ্ট অভিনেত্রী শ্রীমতী ওয়াহীদা রহমান’কে ২০২১ সালের জন্য দাদাসাহেব ফালকে জীবনকৃতী সম্মানে ভূষিত করা হবে। এই সিদ্ধান্তের কথা ঘোষণা করে মন্ত্রী বলেন, ভারতীয় সিনেমায় শ্রীমতী রহমানের বিশেষ ভূমিকার জন্য এই সম্মান প্রদানের কথা ঘোষণা করতে পেরে তিনি আনন্দিত।
মন্ত্রী বলেন, শ্রীমতী রহমান হিন্দি সিনেমায় বিশেষ চরিত্রে অভিনয় করেছেন। তাঁর অভিনীত সিনেমাগুলির মধ্যে – পেয়াসা, কাগজ কে ফুল, চৌধবী কা চাঁদ, সাহেব বিবি অউর গুলাম, খামোশি, গাইড ইত্যাদি রয়েছে। পাঁচ দশকেরও বেশি অভিনয় জীবনে বিশেষ দক্ষতার সঙ্গে কাজ করেছেন শ্রীমতী রহমান। পদ্মশ্রী ও পদ্মভূষণ পুরস্কারপ্রাপ্ত ওয়াহীদাজী তাঁর কঠোর পরিশ্রমের মাধ্যমে সর্বোচ্চ পেশাদার খ্যাতি অর্জন করেছেন।
নারী শক্তি বন্দন অধিনিয়ম পাশ হওয়ার কয়েকদিনের মধ্যেই বিশিষ্ট অভিনেত্রী এই পুরস্কার ভারতীয় চলচ্চিত্র জগতে মহিলাদের ভূমিকাকে আরও একবার বিশেষ স্বীকৃতি প্রদান করে। ওয়াহীদা রহমান সমাজের উন্নতির জন্যই কাজ করে গেছেন।
দাদাসাহেব ফালকে পুরস্কারের জন্য নির্বাচন কমিটির সদস্যরা ছিলেন –
১) শ্রীমতী আশা পারেখ
২) শ্রী চিরঞ্জিবী
৩) শ্রী পরেশ রাওয়াল
৪) শ্রী প্রসেনজিৎ চট্টোপাধ্যায়
৫) শেখর কাপুর
ওয়াহীদা রহমান তাঁর বিশেষ অভিনয় দক্ষতার জন্য ১৯৬৫ সালে গাইড সিনেমায় অভিনয় করে সেরা অভিনেত্রীর পুরস্কার পান। ১৯৬৮ সালে নীলকমল চলচ্চিত্রের জন্য পান বিশিষ্ট অভিনেত্রীর এই পুরস্কার। ১৯৭১ সালে সেরা অভিনেত্রীর জাতীয় পুরস্কার পান। ১৯৭২ সালে পদ্মশ্রী এবং ২০১১ সালে পদ্মভূষণ সম্মান লাভ করেন। ৯০টিরও বেশি চলচ্চিত্রে অভিনয় করেছেন ওয়াহীদা রহমান।
PG/PM/SB
(Visitor Counter : 45
প্রধানমন্ত্রীরদপ্তর
সার্বজনীন স্বাস্থ্য পরিষেবা নিয়ে রাষ্ট্রসঙ্ঘের সাধারণ সভায় উচ্চস্তরীয় বৈঠকে প্রধানমন্ত্রীর বক্তব্য
নয়াদিল্লি, ২৩ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী সার্বজনীন স্বাস্থ্য পরিষেবা নিয়ে রাষ্ট্রসঙ্ঘের সাধারণ সভারপ্রথমউচ্চস্তরীয় বৈঠকে সোমবার ভাষণ দেন।
সার্বজনীন স্বাস্থ্য পরিষেবার উদ্দেশ্যগুলি পূরণে ভারত যে সমস্ত দৃঢ় পদক্ষেপ গ্রহণ করেছে প্রধানমন্ত্রী সে কথা উল্লেখ করেন। এ প্রসঙ্গে তিনি জানান, ‘স্বাস্থ্য’ মানে অসুখ-বিসুখ থেকে মুক্তি নয়, এক স্বাস্থ্যকর জীবন প্রত্যেক ব্যক্তির অধিকার। তাই, স্বাস্থ্যবান হয়ে ওঠার জন্য প্রয়োজনীয় স্বাস্থ্য পরিষেবা প্রদান করা সরকারের দায়িত্ব।
তিনি জানান, সার্বজনীন স্বাস্থ্য পরিষেবা প্রদান সুনিশ্চিত করতে সরকার সুসংবদ্ধ প্রয়াস গ্রহণ করেছে। স্বাস্থ্য পরিচর্যার মূল চারটি স্তম্ভ নিয়ে সরকার কাজ করছে। এগুলি হল – প্রতিরোধমূলক স্বাস্থ্য পরিচর্যা, সুলভ স্বাস্থ্য পরিচর্যা, স্বাস্থ্য পরিষেবার মানোন্নয়ন এবং ‘মিশন মোড’ ভিত্তিতে স্বাস্থ্য সংক্রান্ত কর্মসূচিগুলি রূপায়ণ।
যোগচর্চার ওপর বিশেষ গুরুত্ব দিয়ে প্রধানমন্ত্রী জানান, শারীরিক ভারসাম্য বজায় রাখতে, প্রতিরোধমূলক স্বাস্থ্য পরিচর্যা প্রদানে ও জীবনশৈলীজনিত রোগ-ব্যাধি নিয়ন্ত্রণে দেশে ১ লক্ষ ২৫ হাজারেরও বেশি রোগী কল্যাণ কেন্দ্রচালু করা হয়েছে। এছাড়াও, ই-সিগারেট নিষিদ্ধ করা হয়েছে ও পরিচ্ছন্ন ভারত অভিযানের মাধ্যমে জনসচেতনতা গড়ে তোলার কাজ চলছে। সুস্বাস্থ্যের প্রসারে টিকাকরণ অভিযানেরও গুরুত্বপূর্ণ ভূমিকা রয়েছে।
“সুলভে স্বাস্থ্য পরিচর্যা প্রদানে ভারতে বিশ্বের সর্ববৃহৎ স্বাস্থ্য বিমা কর্মসূচি ‘আয়ুষ্মান ভারত’ চালু হয়েছে। এই কর্মসূচির আওতায় ৫০ কোটি দরিদ্র মানুষ নিখরচায় বার্ষিক ৫ লক্ষ টাকা পর্যন্ত চিকিৎসার সুযোগ-সুবিধা পাচ্ছেন। এছাড়াও, ৫ হাজারেরও বেশি এমন ওষুধের দোকান রয়েছে যেখান থেকে সুলভ মূল্যে ৮০০-টিরও বেশি বিভিন্ন ধরনের জটিল রোগের ওষুধ মিলছে” বলেও প্রধানমন্ত্রী জানান।
ভারতে গুণগতমানের চিকিৎসা-শিক্ষা এবং চিকিৎসা পরিকাঠামোর উন্নয়নে একাধিক ঐতিহাসিক পদক্ষেপ নেওয়া হয়েছে বলেও প্রধানমন্ত্রী জানান।
স্বাস্থ্যক্ষেত্রে ‘মিশন মোড’ পদ্ধতিতে জাতীয় পুষ্টি মিশন রূপায়ণ করা হচ্ছে। উদ্দেশ্য, মা ও শিশুর পৌষ্টিক চাহিদা মেটানো। ২০২৫ নাগাদ যক্ষ্মা রোগ দূরীকরণে ভারতের অঙ্গীকারের কথা পুনরায় উল্লেখ করে প্রধানমন্ত্রী জানান, বিশ্ব থেকে ২০৩০-এর মধ্যে এই রোগ নির্মূল করার যে লক্ষ্য স্থির হয়েছে, তার পাঁচ বছর আগেই ভারত ঐ লক্ষ্য অর্জনে সক্ষম হবে। বায়ুদূষণ এবং পশু-পাখির মাধ্যমে যে ধরনের অসুখ ছড়িয়ে পড়ে তা নিয়ন্ত্রণে অভিযান গ্রহণের গুরুত্বের কথা প্রধানমন্ত্রী উল্লেখ করেন।
ভারতের প্রচেষ্টা কেবল তার ভৌগোলিক সীমার মধ্যেই সীমাবদ্ধ নেই, ভারত বহু দেশে, বিশেষ করে আফ্রিকার দেশগুলিতে টেলি-মেডিসিন পদ্ধতির মাধ্যমে সুলভে স্বাস্থ্য পরিচর্যা পৌঁছে দিয়েছে।
‘সার্বজনীন স্বাস্থ্য পরিষেবা : এক স্বাস্থ্যকরবিশ্ব গড়ে তুলতে একযোগে অগ্রসর হওয়া’ শীর্ষক বিষয়ের ওপর ভিত্তি করে উচ্চপর্যায়ের এই বৈঠক আয়োজিত হয়। উদ্দেশ্য ছিল, সার্বজনীন স্বাস্থ্য পরিষেবার অগ্রগতিকে ত্বরান্বিত করা। ২০৩০ সালের মধ্যে সার্বজনীন স্বাস্থ্য পরিষেবার উদ্দেশ্য পূরণে সরকার ও রাষ্ট্র প্রধানদের রাজনৈতিক অঙ্গীকার গ্রহণে বিশ্ববাসীকে সচেতন করে তোলা।
এই বৈঠকে রাষ্ট্রসঙ্ঘের প্রায় ১৬০টি সদস্য দেশের প্রতিনিধিরা বক্তব্য রাখবেন।
উল্লেখ করা যেতে পারে, ২০১৫ সালে সরকার ও রাষ্ট্র প্রধানরা ২০৩০ সালের মধ্যে সার্বজনীন স্বাস্থ্য পরিষেবার উদ্দেশ্যগুলি পূরণে অঙ্গীকার গ্রহণ করেছিলেন।
CG/BD/DM
(Visitor Counter : 102